30. 11. 82 De Europæiske Fællesskabers Tidende Nr. L 338/11 KOMMISSIONENS FORORDNING (EØF) Nr. 3190/82 af 29. november 1982 om gennemførelsesbestemmelserne for udvidelse af visse regler, som er fastsat af producentorganisationerne i fiskerivaresektoren, til også at omfatte ikke-medlemmer. KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3796/81 af 29. december 1981 om den fælles markeds- ordning for fiskerivarer (1), særlig artikel 7, stk. 8, under henvisning til Rådets forordning (EØF) nr. 1772/82 af 29. juni 1982 om almindelige bestem- melser for udvidet anvendelse af visse regler, som er fastsat af producentorganisationerne i fiskerivaresek- toren (?), særlig artikel 5, stk. 2, og ud fra følgende betragtninger : Der må fastsættes kriterier, hvorefter det er muligt at bedømme en producentorganisations repræsentativitet, hvis dennes afsætningsregler foreslås udvidet til at gælde ikke-medlemmer ; der skal ved disse kriterier blandt andet tages hensyn til, hvor stor en del af den samlede afsætning af de pågældende arter i det pågæl- dende år organisationens medlemmer tegner sig for, og hvor stort organisationens medlemstal er; det vil være hensigtsmæssigt at fastsætte en minimal periode for ordningens anvendelse, for at afsætnings- vilkårene for fiskerivarer kan beholde en vis stabilitet ; medlemsstater, som påtænker at gøre visse regler, som er fastsat af en producentorganisation, obligatoriske, skal først forelægge dem for Kommissionen til under- søgelse ; det må derfor præciseres, hvilke oplysninger, der skal meddeles Kommissionen ; det må sikres, at regler, som gøres obligatoriske for ikke-medlemmer, offentliggøres ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Fiskerivarer — UDSTEDT FØLGENDE FORORDNING : Artikel I Denne forordning indeholder gennemførelsesbestem- melserne til den ordning, hvorefter visse regler, som er () EFT nr. L 379 af 31. 12. 1981, s. 1. (?) EFT nr. L 197 af 6. 7. 1982, s. 1. fastsat af producentorganisationerne, i medfør af artikel 7 i forordning (EØF) nr. 3796/81 , i det følgende benævnt grundforordningen, kan udvides til også at gælde for ikke-medlemmer. Artikel 2 1. Iden i artikel 2 i forordning (EØF) nr. 1772/82 omhandlede betydning anses en producentorganisa- tions produktion og afsætning for at vare af væsentlig betydning for det område, hvori dens afsætningsregler påtænkes udvidet, såfremt : a) producentorganisationens eller dens medlemmers afsætning af de arter, de pågældende regler gælder for, samlet ligger over 75 % af de afsatte mængder, og b) antallet af fiskere ombord i fartøjer, som anvendes af mellemmer af producentorganisationen, udgør over 50 % af det samlede antal fiskere, som er hjemmehørende i området og berøres af de regler, der vil kunne udvides. 2. Med henblik på anvendelsen af stk. 1, litra a), skal der tages hensyn til den mængde, der er afsat i den foregående fangstsæson. 3. Med henblik på beregningen af den i stk. 1, litra b), omhandlede procentsats tages de producenter, der driver fiskeri fra fartøjer med en længde overalt på mindre end eller lig med 10 m, i betragtning ud fra forholdet mellem de fra disse fiskere afsætte mængder og de samlede afsatte mængder i dette område. Artikel 3 De i artikel 3, stk. 1, tredje led, i forordning (EØF) nr. 1772/82 omhandlede betingelser for afsætning i første led kan omfatte regler om rationel afsætning af produktionen med det formål at stabilisere markedet. Artikel 4 Den minimale gyldighedsperiode for den i grund- forordningens artikel 7, stk. 1, fastsatte ordning er 90 dage.